# Lutz Graf Schwerin von Krosigk

| Lutz Graf Schwerin von Krosigk
 |
| --- |
|  |
|

---

26. Njemački kancelar 3. Reichskanzler |
| Mandat 1. svibnja 1945. – 23. svibnja 1945.
 |
| Prethodnik
 | Joseph Goebbels
 |
| Nasljednik
 | Konrad Adenauer (SRNJ) Otto Grotewoh (DDR)
 |
|

---

Ministar vanjskih poslova
 |
| Mandat 1945 – 1945
 |
| Prethodnik
 | Arthur Seyss-Inquart
 |
| Nasljednik
 | Konrad Adenauer
 |
|

---

 |
| Rođenje
 | 22. kolovoza 1887.  Rathmannsdorf, Njemačka
 |
| Smrt
 | 4. ožujka 1977.  Essen, Njemačka
 |
| Politička stranka
 | *nijedna* |
| Vjera
 | katolik
 |

**Johann Ludwig (Lutz) Graf Schwerin von Krosigk** (Rathmannsdorf, 22. kolovoza 1887. - Essen, 4. ožujka 1977.) je bio njemački političar.

Rođen je u mjestu Rathmannsdorf u Saskoj. Studirao je pravo i političke znanosti u Halleu, Lausannei na Oxfordu. Za vrijeme Prvog svjetskog rata služio je njemačkoj vojsci i nagrađen je Željeznim križom. Godine 1918. von Krosigk se oženio barunicom Ehrengard von Plettenberg, s kojom je imao pet kćeri i četiri sina.

Nestranački konzervativac, Schwerin von Krosigk je postavljen na mjesto ministra financija od Franza von Papena 1932. i na molbu predsjednika von Hindenburga ostao na tom mjestu i za von Schleicherove vladavine, a i za vrijeme nacističkog režima.

Nekoliko članova njegove obitelji sudjelovalo je u pokušaju atentata na Adolfa Hitlera. Schwerin von Krosigk je rijetko viđan u javnim nastupima, a kako Hitler nije imao redovite sjednice kabineta, Schwerin von Krosigk je bio više apolitički ministar u svom ministarstvu.

Dana 1. svibnja 1945., tadašnji predsjednik Karl Dönitz postavio je von Krosigka na mjesto kancelara. Dönitz i Schwerin von Krosigk vodili su pregovore sa Zapadnim silama o privremenom primirju, dok su u isto vrijeme na istoku bili prisiljeni odbijati snažne sovjetske napade. No Dönitzova vlada nije priznata od strane Saveznika i ukinuta je kada su njezini članovi uhićeni od strane Britanaca 23. svibnja 1945. u Flensburgu. Schwerin von Krosigk držan je u pritvoru sve do njegova pomilovanja 1951.

U kasnijim je godinama Schwerin von Krosigk napisao mnoge knjige o ekonomskoj politici, kao i dvije verzije memoara. On je bio prva osoba koja je spominjala spuštanje *"Željezne zavjese"* preko Europe. Tu frazu pokupio je iz knjige Josepha Goebbelsa (*Godina 2000, Reich, 25. veljače 1945, str. 1-2*), a svjetski poznatom učinio ju je Winston Churchill u svojem govoru.

Schwerin von Krosigk umro je u Essenu u 89. godini života.

## Djela

* *Zbilo se u Njemačkoj* (*Es geschah in Deutschland*), 1951.
* *Veliko vrijeme vatre - put njemačke industrije* (*Die große Zeit des Feuers - Der Weg der deutschen Industrie*), 1959.
* *Alles auf Wagnis - der Kaufmann gestern, heute und morgen*, 1963.
* *Persönliche Erinnerungen*, memoari, 1974.
* *Državni bankrot* (*Staatsbankrott*, Studie über die deutsche Finanzpolitik von 1920 bis 1945), 1975.
* *Memoiren* (krača verzija *Persönliche Erinnerungen*), 1977.

## Vanjske veze

* Biografija (Deutsches Historisches Museum Berlin)

|  |  |  |
| --- | --- | --- |
| Prethodnik: **Joseph Goebbels** | **Reichskanzler** 1. svibnja, 1945. –23. svibnja, 1945.
 | Nasljednik: **Konrad Adenauer(SRNJ) Otto Grotewoh (DDR)**  |
| Prethodnik: **Arthur Seyss-Inquart** | **Ministar vanjskih poslova** 1945.
 | Nasljednik: **Konrad Adenauer** |
| Prethodnik: **Hermann R. Dietrich** | **Ministar financija** 1932. –1945.
 | Nasljednik: **Fritz Schäffer** |